Hans Christian Berg

Hans Christian Berg (1893–1953) var en norsk ambassadør.

Etter examen artium 1911 og cand.philol. 1918 ble han sekretær i Utenriksdepartementet, hvorfra han drog til Cuba som chargé d'affaires i Havanna 1921–1922. Han var ti år ved Folkeforbundets sekretariat i Genève fra 1924, før han returnerte til hjembyen for å tilbringe ett år som byråsjef. Dernest var han i 1935 legasjonsråd ved Norges legasjon i London og i 1938 i Paris.Sannsynlig skandinavisk representasjon i VG den 28. desember 1950.

Under den andre verdenskrig opererte han i London. I 1945 ble han stasjonert ved Norges legasjon i Helsingfors. Han ble i 1946 utnevnt til ambassadør stasjonert ved Norges ambassade i Moskva, hvorfra han også virket som overordentlig sendemann og minister til Iran. Han reiste heim i mai 1949,En notis i VG fra 6. mai 1949 (Ambassadør Berg hjem, s. 2) anmerker at «Den norske ambassadør i Moskva, H. C. Berg, reiste i går, torsdag, med toget til Leningrad på veg heim». og gikk over til å være sendemann ved den norske representasjon ved De forente nasjoner sitt hovedkvarter i New York City.

Utover å skrive diverse om fransk malerkunst, forfattet han i 1930 et verk om provinsen Bourgogne. Han ble tildelt St. Olavs Orden i 1930 pluss mange andre ordener. Hans Christian var sønn av Kristiania-juveleren Clemet Berg (1852–1943) og Agnes Kulstberg (født 1858).Berg, Hans Christian i Hvem er Hvem, 1948.  I 1930 giftet han seg med den svenske Margit Charlotta Tillberg (født 1905).

 Bibliografi 
 Hans Berg, Bourgogne, landet og vinen, komm. P. M. Bye, Oslo, 1930. 107 sider.

 Referanser 

Kategori:Norges ambassadører til Sovjetunionen
Kategori:St. Olavs Orden
Kategori:Norske sakprosaforfattere
Kategori:Personer fra Oslo